**Activități de practică la**

**Muzeul Universității din București**

**2022**

**15-20 studenți**

 1. Realizarea unei **prezentări** cu cel puțin 7 surse/cărți/lucrări/site-uri despre **trei profesori universitari** (dintr-o listă care va fi oferită ulterior – sunt foști profesori ai Universității din București, provenind de la diferite specializări).

 Structura prezentării: informații generale (anii de viață, localitatea...), studii, pentru ce a rămas cunoscut (realizări, lucrări, funcții), inclusiv activitatea în cadrul Universității din București. Identificarea de căi prin care memoria unor profesori universitari a fost imortalizată (nume de instituții, monumente, lucrări scrise, nume de premii, case memoriale, muzee etc.).

 2. Întocmirea unei **bibliografii** prin transcrierea lucrărilor publicate pentru **patru profesori universitari** (dintr-o listă care va fi oferită ulterior – sunt foști profesori ai Universității din București, provenind de la diferite specializări) și care pot fi consultate la Biblioteca Academiei Române (BAR).

 3. Realizarea unei **documentări asupra expozițiilor de istorie universitară** din muzee din întreaga lume. Vor fi alese 10 muzee. Prezentarea va conține descrierea fiecărui muzeu (teme abordate – profesori, studenți, cursuri, laboratoare ..., spațiul, tipologia exponatelor – documente scrise, fotografii, obiecte ..., moduri de expunere). Pe lângă text, fiecare prezentare din cele 10 trebuie să conțină și cel puțin 5 printscreen-uri pentru a exemplifica cele scrise.

 4. Realizarea unei **documentări asupra expozițiilor digitale** din muzee din întreaga lume. Vor fi alese 10 muzee. Prezentarea va conține descrierea fiecărui muzeu (teme abordate – profesori, studenți, cursuri, laboratoare ..., spațiul, tipologia exponatelor – documente scrise, fotografii, obiecte ..., moduri de expunere). Pe lângă text, fiecare prezentare din cele 10 trebuie să conțină și cel puțin 5 printscreen-uri pentru a exemplifica cele scrise.

 5. **Identificarea și/sau realizarea de modalități noi de expunere în muzee** – realitate augmentată (în diverse aplicații, precum Artivive). Documentare asupra unor aplicații de mobil care ar putea fi folosite și pentru Muzeul Universității din București, în mod gratuit, pentru a crea o expoziție digitală de mobil care ulterior poate fi înlocuită cu alta. Scanare 3D de obiecte. Realizarea de NFT.

 6. **Documentare la Biblioteca Centrală Universitară „Carol I” din București.** Realizarea de fotografii ale periodicelor (ziare sau reviste cu apariție săptămânală sau lunară) pentru a strânge articole referitoare la istoria învățământului superior. Prezentarea a 5 articole dintre cele fotografiate.

 7. **Documentare la Serviciul Municipiului București al Arhivelor Naționale și/sau la Serviciul Arhive Naționale Istorice Centrale.** Realizarea de fotografii la documente referitoare la istoria învățământului superior din dosare de arhivă. Prezentarea a 3 articole dintre cele fotografiate. Dosarele de arhivă respective vor fi anunțate ulterior.

 **8. Construcție campanie de promovare muzeu în mediul online** (identificare teme, public, redactare conținuturi pentru 10 postări) – se poate lucra în echipă.